Case ID: 1178816
Sentence 12: Həmin Qanunun 3.1 maddəsinə əsasən “Azərbaycan Respublikasının vətəndaşları bu qanunla müəyyən olunmuş şərtlərlə və qaydada aylıq və birdəfəlik müavinət almaqhüququna malikdirlər.” Həmin Qanunun 6.1-ci maddəsində deyilir ki, “Bu Qanunun 4-cü maddəsi ilə müəyyən edilmiş aylıq və birdəfəlik müavinətlər (bu Qanunun 6.2-ci maddəsi ilə nəzərdə tutulan hallar istisna olmaqla) dövlət büdcəsinin vəsaiti hesabına ödənilir.” Həmin Qanunun 7.0.3-cü maddəsinə əsasən, əlil olan şəxsə müavinət aşağıdakı hal olduqda təyin edilir “əlilliyə görə müavinət və əmək qabiliyyəti olmayan şəxsin əmək pensiyası hüququ olmadıqda;” Həmin Qanunun 11.1-ci maddəsinə əsasən “Müavinətlərin (işsizlik müavinəti istisna olmaqla) ödənişi bu Qanunun 9-cu maddəsində müəyyən edilmiş müddətlər başa çatdıqda, müavinət alan şəxs vəfat etdikdə (qanunvericiliklə müəyyən olunmuş qaydada itkin düşmüş və ya ölmüş elan edildikdə) və yaxud aşağıdakı hallardan biri baş verdikdə dayandırılır:”
 11.1.3 əlilliyə görə müavinət-şəxs əmək pensiyası hüququ qazandıqda” Azərbaycan Respublikasının “Sosial müavinətlər haqqında” Qanunun “Müavinətlərin ödənişinin dayandırılmasına səbəb olan hallar baş verdikdə müavinət alan şəxsin məlumat vermək vəzifəsi” adlanan 12.1-ci maddəsinə əasən bu Qanunun 11-ci maddəsində göstərilən müavinətlərin (işsizlik müavinəti istisna olmaqla) ödənişin dayandırılmasına səbəb olan hallar baş verdikdə müavinət alan şəxs və ya onun ailə üzvləri bu barədə müavinət təyin edən orqana 5 gün müddətində məlumat verməyə borcludur.